# PREDSEDA NÁRODNEJ RADY SLOVENSKEJ REPUBLIKY

Číslo: 309/2006

1511

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 21. februára 2006

o návrhu pridelenia návrhu ústavného zákona, podaného skupinou poslancov Národnej rady Slovenskej republiky na prerokovanie výborom Národnej rady Slovenskej republiky

 **A. k o n š t a t u j e m, že**

 skupina poslancov Národnej rady Slovenskej republiky podala návrh na vydanie ústavného zákona o zriadení a činnosti Výboru Národnej rady Slovenskej republiky
na preskúmavanie rozhodnutí Národného bezpečnostného úradu (tlač 1482), doručený
20. februára 2006, ktorý som podľa § 70 ods. 2 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov zaslal vláde Slovenskej republiky so žiadosťou o zaujatie stanoviska v lehote do 30 dní;

 **B. n a v r h u j e m**

 Národnej rade Slovenskej republiky

 **1. p r i d e l i ť**

 návrh skupiny poslancov Národnej rady Slovenskej republiky na vydanie ústavného zákona o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu (tlač 1482)

 na prerokovanie

 **všetkým výborom Národnej rady Slovenskej republiky**

 (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Zahraničného výboru Národnej rady Slovenskej republiky, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na kontrolu použitia informačno-technických prostriedkov);

# PREDSEDA NÁRODNEJ RADY SLOVENSKEJ REPUBLIKY

- 2 -

 **2. u r č i ť**

a) k poslaneckému návrhu ústavného zákona ako gestorský Výbor Národnej rady Slovenskej republiky pre obranu a bezpečnosť,

 b) lehotu na prerokovanie poslaneckého návrhu ústavného zákona v druhom čítaní vo výboroch **do 30 dní** a v gestorskom výbore **do 31 dní** od jeho prerokovania v prvom čítaní na schôdzi Národnej rady Slovenskej republiky.

v z. Béla B u g á r v. r.